钦定古今图书集成/明伦汇编/氏族典/第439卷 > 《廖用贤尚友录》 > 贾易
## 钦定古今图书集成/明伦汇编/氏族典/第439卷 > 《廖用贤尚友录》 > 贾易

按《宋史贾易传》：“易字明叔，无为人。中进士甲科，调常
州司法参军。元祐初，为兵部员外郎，迁左司谏。与吕
陶交攻，遂劾陶党附苏轼兄弟，谪知怀州，徙广德军。
明年，召拜殿中侍御史。苏辙为中丞，易引前嫌求避，
改提点淮东刑狱，复入为侍御史。上言辙与轼昔皆
诽怨先帝，至指李林甫、杨国忠为喻。议者由是薄易”，
出知宣州。元符中，累谪保静军行军司马，邵州安置。
徽宗立，召为太常少卿，进右谏议大夫，以宝文阁待
制知邓州，寻入党籍，卒。